**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΓΟΡΑ ΥΠΗΡΕΣΙΩΝ ΑΠΟ ΤΙΣ ΥΠΗΡΕΣΙΕΣ ΚΟΙΝΩΝΙΚΗΣ ΕΥΗΜΕΡΙΑΣ ΑΠΟ ΑΤΟΜΑ ΠΟΥ ΘΑ ΔΡΟΥΝ ΩΣ ΦΡΟΝΤΙΣΤΕΣ και ΑΤΟΜΑ ΕΠΑΓΓΕΛΜΑΤΙΕΣ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ ΑΣΥΝΟΔΕΥΤΩΝ ΑΝΗΛΙΚΩΝ ΣΤΗΝ ΕΠΑΡΧΙΑ ΠΑΦΟΥ Η ΠΡΟΣΚΛΗΣΗ ΕΙΝΑΙ ΑΝΟΙΚΤΗ ΚΑΙ ΕΧΕΙ ΙΣΧΥ ΓΙΑ ΠΕΡΙΟΔΟ ΤΡΙΩΝ (3) ΜΗΝΩΝ**

**Αρ.: ΥΚΕ 5/2022**

1. **Εισαγωγή**

Οι Υπηρεσίες Κοινωνικής Ευημερίας του Υφυπουργείου Κοινωνικής Πρόνοιας, δέχονται δηλώσεις ενδιαφέροντος για την αγορά υπηρεσιών από τριάντα (30) άτομα για εκτέλεση καθηκόντων Φροντιστών και οκτώ (8) άτομα για εκτέλεση καθηκόντων Κηδεμόνα/Συντονιστή Ασυνόδευτων Ανηλίκων.

Η πρόσκληση είναι ανοικτή και έχει ισχύ για περίοδο τριών μηνών.

Οι ενδιαφερόμενοι μπορούν να αποστέλλουν συμπληρωμένη τη δήλωση ενδιαφέροντος που επισυνάπτεται ως Παράρτημα 1 για αγορά υπηρεσιών Φροντιστών/Επαγγελματιών με ανάθεση καθηκόντων κηδεμόνα/συντονιστή καθώς επίσης και τα απαιτούμενα αντίγραφα των πιστοποιητικών που απαιτούνται ως η παράγραφος 3 της παρούσας Πρόσκλησης, στα Κεντρικά Γραφεία των Υπηρεσιών Κοινωνικής Ευημερίας στην οδό Προδρόμου 63, ΤΚ 2063, Λευκωσία ή στην ηλεκτρονική διεύθυνση central.sws@sws.dmsw.gov.cy, ή στo fax 22406763.

Για περισσότερες πληροφορίες, οι ενδιαφερόμενοι μπορούν να αποτείνονται στα τηλέφωνα 22406711, 22406652.

1. **Αντικείμενο της Σύμβασης**

Αντικείμενο της Σύμβασης είναι αγορά υπηρεσιών από τριάντα (30) άτομα για εκτέλεση καθηκόντων Φροντιστών και οκτώ (8) άτομα για εκτέλεση καθηκόντων Κηδεμόνα/Συντονιστή Ασυνόδευτων Ανηλίκων σε Πλαίσια/Δομές Φιλοξενίας Ασυνόδευτων Ανηλίκων για περίοδο τριών (3) μηνών και με δικαίωμα παράτασης για μέχρι ένα (1) μήνα.

**Α) ΦΡΟΝΤΙΣΤΕΣ**

1. **ΚΑΘΗΚΟΝΤΑ:**

Οι Φροντιστές θα παρέχουν τις πιο κάτω υπηρεσίες σε Πλαίσια/Δομές Φιλοξενίας Ασυνόδευτων Ανηλίκων, που θα υποδειχθούν από τις Υπηρεσίες Κοινωνικής Ευημερίας:

1. Μέριμνα για την ασφάλεια/φροντίδα/προστασία των ασυνόδευτων ανήλικων,
2. Επίλυση θεμάτων καθημερινότητας που έχουν να κάνουν με τη διαβίωση τους στις δομές φιλοξενίας,
3. Συνεργασία με τον αρμόδιο Λειτουργό Κοινωνικών Υπηρεσιών που έχει τον περαιτέρω χειρισμό θεμάτων των Ασυνόδευτων Ανηλίκων,
4. Συνεργασία με άλλους φορείς / υπηρεσίες, η συνοδεία του ασυνόδευτου ανήλικου σε διάφορους φορείς/ υπηρεσίες.
5. Ενημερώνει άμεσα τον αρμόδιο Επαγγελματία με ανάθεση καθηκόντων Κηδεμόνα για σοβαρά θέματα που μπορεί να προκύψουν όσον αφορά οποιοδήποτε παιδί που φιλοξενείται στο Πλαίσιο.
6. Συμμετέχει στις συνεδρίες προσωπικού, τις οποίες συγκαλεί ο Συντονιστής και συζητούνται θέματα που αφορούν τη λειτουργία του Πλαισίου και για ενημέρωση και σχεδιασμό μέτρων συνεχούς βελτίωσης της παρεχόμενης φροντίδας
7. Συμμετέχει σε συνεδρίες με άλλες αρμόδιες υπηρεσίες
8. Ενημερώνεται για το μητρώο εισδοχών και απολύσεων που διατηρούν οι Επαγγελματίες με ανάθεση καθηκόντων Κηδεμόνα
9. Τηρεί καταχωρήσεις αναφοράς στο βιβλίο αναφοράς, για ενημέρωση της επόμενης βάρδιας
10. Ενημερώνεται για τον ιατρικό φάκελο κάθε παιδιού που τηρούν οι Επαγγελματίες με ανάθεση καθηκόντων Κηδεμόνα
11. Συνεργάζεται με τον αρμόδιο Συντονιστή από τις Υπηρεσίες Κοινωνικής Ευημερίας και τον Επαρχιακό Λειτουργό Ευημερίας
12. Οφείλει με την συμπεριφορά του να αποτελεί παράδειγμα προς μίμηση για τα παιδιά (π.χ. την ώρα της κρίσης δεν φωνάζει, δεν καπνίζει εν ώρα και χώρο εργασίας, κ.α.)
13. Σέβεται και αποδέχεται τη διαφορετικότητα του κάθε παιδιού, τον ιδιωτικό χώρο και τα προσωπικά αντικείμενα του.
14. Προστατεύει το παιδί από αυθαίρετες παρεμβάσεις στην ιδιωτική του ζωή.
15. Αντιμετωπίζει το παιδί του αντίθετου φύλου με ευαισθησία σε ότι αφορά τη φροντίδα, την προσωπική υγιεινή και θέματα φύλου του.
16. Τηρεί εχεμύθεια αναφορικά με προσωπικά στοιχεία του παιδιού. Η αποκάλυψη στοιχείων γίνεται μόνο σε περιπτώσεις που θα χρησιμοποιηθούν για το ύστατο συμφέρον του παιδιού και σε συνεργασία με τους προϊστάμενους του.
17. Λαμβάνει υπόψη τα ιδιαίτερα θρησκευτικά και πολιτισμικά χαρακτηριστικά του κάθε παιδιού.
18. Προστατεύει το παιδί από τυχόν διακρίσεις σε βάρος του για οποιοδήποτε λόγο, όπως η θρησκεία, η εθνικότητα, η πολιτισμική ταυτότητα, η γλώσσα, το χρώμα, η κατάσταση υγείας, η νοητική κατάσταση ή οποιοδήποτε άλλο στοιχείο που μπορεί να διαφοροποιεί ένα παιδί από τα υπόλοιπα
19. Διασφαλίζει ότι το παιδί έχει τα είδη ένδυσης και υπόδησης, ατομικής υγιεινής που χρειάζεται
20. Διασφαλίζει την ομαλή συμβίωση του ανηλίκου με τα άλλα παιδιά
21. Ενθαρρύνει το παιδί να συμμετέχει σε ατομικές και ομαδικές δραστηριότητες εντός του Πλαισίου
22. Προστατεύει το παιδί, από οποιαδήποτε μορφή βίας και αναφέρει οποιοδήποτε περιστατικό στον αρμόδιο Επαγγελματία με Ανάθεση καθηκόντων Επαγγελματία.
23. **ΩΡΑΡΙΟ:**

Τα πρόσωπα που θα παρέχουν υπηρεσίες κατά τις πρωινές, απογευματινές και βραδινές ώρες και το σύνολο των ωρών εργασίας δεν θα υπερβαίνει τις 37.5 ώρες εργασίας την εβδομάδα.

Συγκεκριμένα, το ωράριο έχει ως ακολούθως:

* Πρωινό Ωράριο 07.00 – 13.00
* Απογευματινό Ωράριο 13.00-19.00
* Νυχτερινό Ωράριο 19.00 – 07.00

1. **ΑΠΑΡΑΙΤΗΤΑ ΠΡΟΣΟΝΤΑ :**

Για τη συμμετοχή τους στο διαγωνισμό, οι Ενδιαφερόμενοι πρέπει να πληρούν υποχρεωτικά τις παρακάτω προϋποθέσεις:

1)Πανεπιστημιακό Δίπλωμα ή Τίτλος ή ισότιμο προσόν σε ένα τουλάχιστον από τα πιο κάτω θέματα ή συνδυασμό των θεμάτων αυτών:

**Κοινωνική Εργασία/Ευημερία/ Πρόνοια**, **Κοινωνιολογία, Ψυχολογία, Κοινωνική Πολιτική**

(Σημ.:Ο όρος «πανεπιστημιακό δίπλωμα ή τίτλος» καλύπτει και μεταπτυχιακό δίπλω0μα ή τίτλο)

ή

**Απολυτήριο αναγνωρισμένης σχολής μέσης εκπαίδευσης.**

1. Οι αιτητές πρέπει να είναι πολίτες της Κυπριακής Δημοκρατίας ή πολίτες κράτους μέλους της Ευρωπαϊκής Ένωσης και να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
2. Ακεραιότητα χαρακτήρα, οργανωτική και διοικητική ικανότητα, πρωτοβουλία, υπευθυνότητα και ευθυκρισία.
3. **ΑΜΟΙΒΗ:**

Για τους κάτοχους Πανεπιστημιακού Διπλώματος, μηνιαία αμοιβή, ύψους €1.165, καταβαλλόμενη ανάλογα με τις ώρες εργασίας

Για τους κάτοχους με απολυτήριο αναγνωρισμένης σχολής μέσης εκπαίδευσης, μηνιαία αμοιβή, ύψους €1.046, καταβαλλόμενη ανάλογα με τις ώρες εργασίας.

Σημειώνεται ότι, οι Φροντιστές οι οποίοι θα εργάζονται με νυχτερινό ωράριο, τις Κυριακές και στις Δημόσιες Αργίες θα αμείβονται επιπρόσθετα το πιο κάτω ποσό:

(α) Για τους κάτοχους Πανεπιστημιακού Διπλώματος:

* Νυχτερινό ωράριο: €31 κάθε υπηρεσία
* Κυριακή €58 κάθε υπηρεσία
* Δημόσια Αργία: €116 κάθε υπηρεσία

(β) Για τους κάτοχους με απολυτήριο αναγνωρισμένης σχολής μέσης εκπαίδευσης:

* Νυχτερινό ωράριο: €25 κάθε υπηρεσία
* Κυριακή €45 κάθε υπηρεσία
* Δημόσια Αργία: €90 κάθε υπηρεσία

Η Συμφωνία παροχής υπηρεσιών αποτελεί το Παράρτημα 2 της Παρούσας Πρόσκλησης.

**Β) ΕΠΑΓΓΕΛΜΑΤΙΕΣ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ ΑΣΥΝΟΔΕΥΤΩΝ ΑΝΗΛΙΚΩΝ**

1. **ΚΑΘΗΚΟΝΤΑ :**

Οι Επαγγελματίες με ανάθεση καθηκόντων Κηδεμόνα/Συντονιστή Ασυνόδευτων Ανηλίκων θα παρέχουν τις πιο κάτω υπηρεσίες σε Πλαίσια/Δομές Φιλοξενίας Ασυνόδευτων Ανηλίκων, που θα υποδειχθούν από τις Υπηρεσίες Κοινωνικής Ευημερίας:

1. Πραγματοποιεί την αρχική συνέντευξη με Ασυνόδευτους Ανήλικους (ΑΑ)
2. Συνοδεύει τους ΑΑ στην λήψη κατάθεσης από την Υπηρεσία Αλλοδαπών και Μετανάστευσης.
3. Συνεργάζεται με τους ΑΑ για όλα τα θέματα που μπορεί να τους απασχολούν.
4. Συνοδεύει τους ΑΑ για τη διεξαγωγή συνέντευξης σε σχέση με το αίτημά τους για διεθνή προστασία στην Υπηρεσία Ασύλου
5. Εκπαιδεύει τους ΑΑ για θέματα αυτοφροντίδας, πχ., ανάπτυξη δεξιοτήτων για το νοικοκυριό κ.α.
6. Βρίσκεται παρόν κατά τη διαδικασία παραλαβής ΑΑ από συγγενικά του πρόσωπα για σκοπούς ανάληψης της φροντίδας του (π.χ. στα πλαίσια του προγράμματος αναδοχής).
7. Συνεργάζεται τάχιστα με τις αρμόδιες αρχές για διευθετήσεις όσον αφορά τη διαμονή και φροντίδα των ΑΑ.
8. Μεριμνεί για την πρόσβαση των ΑΑ σε υπηρεσίες υγείας, περιλαμβανομένων και των υπηρεσιών ψυχικής υγείας σε συνεργασία με τον Υπουργείο Υγείας.
9. Σε περίπτωση που υπάρχουν εύλογες υποψίες ότι μπορεί να είναι πιθανόν θύμα εμπορίας, ενημερώνει το Γραφείο Καταπολέμησης Εμπορίας Προσώπων και είναι παρών στη διεξαγωγή κατάθεσης.
10. Σε περίπτωση αμφισβήτησης της ηλικίας που δηλώνει ο ΑΑ, ετοιμάζει και αποστέλλει σχετική έκθεση προς την Υπ. Ασύλου και συμβάλλει στην τροχοδρόμηση αναγκαίων ενεργειών, σε συνεργασία και σε συντονισμό με την Υπηρεσία Ασύλου (π.χ. διενέργεια ιατρικών εξετάσεων).
11. Συνεργάζεται με όλες τις αρμόδιες υπηρεσίες (Υπηρεσία Ασύλου, Υπηρεσία Αλλοδαπών και Μετανάστευσης, Υπηρεσίες Υγείας, Υπηρεσίες Ψυχικής Υγείας, Υπουργείο Παιδείας, Πολιτισμού, Αθλητισμού και Νεολαίας, Αστυνομία, ΜΚΟ,κτλ)
12. Εισηγείται τοποθέτηση σε κατάλληλο πλαίσιο, ανάλογα με την ηλικία ή άλλες ιδιαιτερότητες (π.χ. Πρόγραμμα Αναδοχής, Πλαίσιο ΑΑ, Πρόγραμμα Ημιανεξάρτητης ∆ιαβίωσης, κτλ).
13. Προωθεί τυχόν αιτήματα των ΑΑ για επανένωση με συγγενικά τους πρόσωπα– Κανονισμός ∆ουβλίνου.
14. Συνεργάζεται με το ∆ιεθνή Οργανισμό Μετανάστευσης (∆ΟΜ)σε περίπτωση επαναπατρισμού.
15. Συνεργάζεται στενά με τον Φροντιστή της Δομής για αλληλοενημέρωση και με τον αρμόδιο Λειτουργό των Υπηρεσιών Κοινωνικής Ευημερίας για συνεχή ενημέρωση και λήψη οδηγιών χειρισμού των ΑΑ.
16. Ετοιμάζει σχέδιο φροντίδας και αποκατάστασης του ΑΑ.
17. Εισηγείται και συμμετέχει στη σύγκληση πολυθεματικής συνεδρίας όπου κρίνεται αναγκαίο για προώθηση των στόχων.
18. Σημειώνεται ότι ο Επαγγελματίας, πριν την ενηλικίωση του ΑΑ, μεριμνεί για την προώθηση του αιτήματος του για την έγκαιρη χορήγηση του επιδόματος των «Υλικών Συνθηκών Υποδοχής».
19. Συνεργάζεται με διεθνείς οργανισμούς και μη κυβερνητικούς οργανισμούς που υλοποιούν προγράμματα κοινωνικής φροντίδας προς ΑΑ για συντονισμό ενεργειών και συνδιαχείριση όπου κρίνεται σκόπιμο.
20. Τηρεί μητρώο εισδοχών και απολύσεων των ασυνόδευτων ανηλίκων
21. Τηρεί ιατρικό φάκελο για κάθε ασυνόδευτο ανήλικο
22. **ΩΡΑΡΙΟ:**

Οι επαγγελματίες θα παρέχουν υπηρεσίες αναλόγως των αναγκών των Υπηρεσιών Κοινωνικής Ευημερίας που δεν θα ξεπερνά τις 37,5 ώρες την εβδομάδα. Ενδεικτικά αναφέρεται ότι ο επαγγελματίας δύναται να καλεστεί να παρέχει υπηρεσίες από τις 7:30 π.μ. από Δευτέρα μέχρι Παρασκευή. Το σύνηθες ωράριο εργασίας δεν θα ξεπερνά τις 7:30 ώρες ημερησίως. Νοείται όμως δύναται ο Επαγγελματίας να παρέχει υπηρεσίες πέραν των 7:30 ωρών ημερησίως, νοουμένου ότι στο σύνολο δεν θα ξεπερνά τις 37,5 ώρες την εβδομάδα.

1. **ΑΠΑΡΑΙΤΗΤΑ ΠΡΟΣΟΝΤΑ :**

Για τη συμμετοχή τους στο διαγωνισμό, οι Ενδιαφερόμενοι πρέπει να πληρούν υποχρεωτικά τις παρακάτω προϋποθέσεις:

1)Πανεπιστημιακό Δίπλωμα ή Τίτλος ή ισότιμο προσόν σε ένα τουλάχιστον από τα πιο κάτω θέματα ή συνδυασμό των θεμάτων αυτών:

**Κοινωνική Εργασία/Ευημερία/ Πρόνοια**, **Κοινωνιολογία, Ψυχολογία,**

(Σημ.:Ο όρος «πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο).

1. Πολύ καλή γνώση της Ελληνικής γλώσσας και πολύ καλή γνώση της Αγγλικής γλώσσας ή της Γαλλικής ή της Γερμανικής έτσι όπως διαπιστώνεται από τα αποδεκτά τεκμήρια που απαιτεί η Επιτροπή Δημόσιας Υπηρεσίας.

1. Οι αιτητές πρέπει να είναι πολίτες της Κυπριακής Δημοκρατίας ή πολίτες κράτους μέλους της Ευρωπαϊκής Ένωσης και να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
2. Ακεραιότητα χαρακτήρα, οργανωτική και διοικητική ικανότητα, πρωτοβουλία, υπευθυνότητα και ευθυκρισία.
3. **ΑΜΟΙΒΗ:**

Μηνιαία αμοιβή, ύψους €1.696, καταβαλλόμενη ανάλογα με τις ώρες εργασίας.

Η Συμφωνία παροχής υπηρεσιών αποτελεί το Παράρτημα 3 της Παρούσας Πρόσκλησης.

1. **Περιεχόμενο Εκδήλωσης Ενδιαφέροντος**

Για δήλωση της συμμετοχής τους, οι Ενδιαφερόμενοι θα πρέπει να προσκομίσουν τα ακόλουθα:

1. Υπογεγραμμένη και πλήρως συμπληρωμένη Δήλωση ενδιαφέροντος ως Παράρτημα 1.
2. Αντίγραφο Δελτίου Ταυτότητας
3. Για τους φροντιστές θα πρέπει να προσκομιστούν επιπρόσθετα: είτε απολυτήριο Λυκείου είτε Πανεπιστημιακό Δίπλωμα ή Τίτλος ή ισότιμο προσόν σε ένα τουλάχιστον από τα πιο κάτω θέματα ή συνδυασμό των θεμάτων που αναφέρονται στην παράγραφο 2(Α)(ΙΙΙ).
4. Για τους Επαγγελματίες θα πρέπει να προσκομιστούν επιπρόσθετα: (α) Πανεπιστημιακό Δίπλωμα ή Τίτλος ή ισότιμο προσόν σε ένα τουλάχιστον από τα πιο κάτω θέματα ή συνδυασμό των θεμάτων που αναφέρονται στην παράγραφο 2(Β)(ΙΙΙ) και πολύ καλή γνώση της Ελληνικής γλώσσας και (β) πιστοποιητικό τεκμηρίωσης της πολύ καλής γνώσης της Ελληνικής και Αγγλικής γλώσσας ή της Γαλλικής ή της Γερμανικής έτσι όπως διαπιστώνεται από τα αποδεκτά τεκμήρια που απαιτεί η Επιτροπή Δημόσιας Υπηρεσίας.
5. **Αξιολόγηση Προσφορών**
   1. Σε πρώτο στάδιο το Αρμόδιο Όργανο θα ελέγξει την εκπλήρωση των απαιτούμενων προσόντων για κάθε κατηγορία υπηρεσιών.
   2. Σε δεύτερο στάδιο το Αρμόδιο Όργανο θα βαθμολογήσει τις δηλώσεις ενδιαφέροντος που κρίθηκαν κατά το πιο πάνω στάδιο αποδεκτές, σύμφωνα με τα κριτήρια που παρουσιάζονται στον πιο κάτω Πίνακα (Πίνακα 1)
   3. Σε τρίτο στάδιο το Αρμόδιο Όργανο θα ελέγξει την συμμόρφωση με την καθορισμένη αμοιβή αντί Οικονομικής Προσφοράς προκειμένου να διαπιστώσει το βαθμό ανταπόκρισης στις απαιτήσεις της Πρόσκλησης Εκδήλωσης Ενδιαφέροντος.
   4. Η Αξιολόγηση ολοκληρώνεται με την κατάταξη κατά φθίνουσα σειρά βαθμολόγησης και με αυτό το κριτήριο καταρτίζεται κατάλογος ανά κατηγορία υπηρεσιών. Προσφορές που έχουν ίσες Τελικές Βαθμολογίες (Λ) θεωρούνται ισοδύναμες. Στην περίπτωση αυτή οι ισοδύναμες Προσφορές κατατάσσονται με σειρά ανάλογα με την βαθμολογία που έλαβαν στο τελευταίο κριτήριο του Πίνακα 1. Αν η ισοδυναμία παραμένει τότε προχωρούν στο επόμενο κριτήριο με αντίστροφη σειρά μέχρι να λυθεί η ισοδυναμία. Ελλείψει διαφοροποίησης στη βαθμολογία η κατάταξη γίνεται με κλήρωση*.*

| **ΠΙΝΑΚΑΣ 1**  **Κριτήρια Αξιολόγησης για σκοπούς κατάταξης στον Κατάλογο** | **Συντελεστής βαρύτητας (%)** |
| --- | --- |
| **Α) ΦΡΟΝΤΙΣΤΕΣ** | |
| Επαγγελματική Εμπειρία σε πλαίσια φιλοξενίας 24ωρης φροντίδας (αναλογικά από 1 μέχρι 10 χρόνια). | 70 |
| Ειδική Επαγγελματική Εμπειρία (που θα θεωρηθεί εμπειρία στην παροχή παρόμοιων 24ώρων υπηρεσιών σε δομές των Υπηρεσιών Κοινωνικής Ευημερίας περιλαμβανομένης και της ετοιμασίας εκθέσεων) (αναλογικά από 1 μέχρι 5 χρόνια). | 30 |
| **ΣΥΝΟΛΙΚΗ ΒΑΘΜΟΛΟΓΙΑ** | **100%** |
| **ΕΠΑΓΓΕΛΜΑΤΙΕΣ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ ΑΣΥΝΟΔΕΥΤΩΝ ΑΝΗΛΙΚΩΝ** | |
| Κατοχή Μεταπτυχιακού τίτλου. | 20 |
| Επαγγελματική Εμπειρία που αποκτήθηκε στην άσκηση της ειδικότητας του Επαγγελματία (αναλογικά από 1 μέχρι 20 χρόνια). | 50 |
| Ειδική Επαγγελματική Εμπειρία (που θα θεωρηθεί εμπειρία στην παροχή επαγγελματικών υπηρεσιών σε εξυπηρετούμενους των Υπηρεσιών Κοινωνικής Ευημερίας περιλαμβανομένης και της ετοιμασίας εκθέσεων) (αναλογικά από 1 μέχρι 5 χρόνια). | 30 |
| **ΣΥΝΟΛΙΚΗ ΒΑΘΜΟΛΟΓΙΑ** | **100%** |

1. **Ανάθεση Σύμβασης**

Ανάθεση σύμβασης γίνεται ως εξής:

(α) Από τον Κατάλογο Επαγγελματιών με ανάθεση καθηκόντων Κηδεμόνα/Συντονιστή Ασυνόδευτων Ανηλίκων:

1. Ανάθεση Σύμβασης θα γίνει στους πρώτους οκτώ (8) Επαγγελματίες από τον συγκεκριμένο κατάλογο με την ψηλότερη βαθμολογία, ο οποίος είναι διαθέσιμος να αναλάβει τη σύμβαση. Σε περίπτωση που δεν είναι διαθέσιμος (τηρουμένων των όρων των παρόντων εγγράφων), ανάθεση θα γίνεται στον αμέσως επόμενο επιλεγέντα προσφέροντα, σύμφωνα με την κατάταξη τους στον κατάλογο μέχρι να αποδεχτεί τη σύμβαση ένας διαθέσιμος ειδικός.Ο Επιλεγέντας του οποίου έχει ανατεθεί η Σύμβαση είναι υποχρεωμένος να προσέλθει, εντός της προθεσμίας που θα οριστεί για την υπογραφή της σχετικής Συμφωνίας.

(β) Από τον Κατάλογο Φροντιστών:

1. Ανάθεση Σύμβασης θα γίνει στους πρώτους τριάντα (30) Επαγγελματίες από τον συγκεκριμένο κατάλογο με την ψηλότερη βαθμολογία, ο οποίος είναι διαθέσιμος να αναλάβει τη σύμβαση. Σε περίπτωση που δεν είναι διαθέσιμος (τηρουμένων των όρων των παρόντων εγγράφων), ανάθεση θα γίνεται στον αμέσως επόμενο επιλεγέντα προσφέροντα, σύμφωνα με την κατάταξη τους στον κατάλογο μέχρι να αποδεχτεί τη σύμβαση ένας διαθέσιμος ειδικός.Ο Επιλεγέντας του οποίου έχει ανατεθεί η Σύμβαση είναι υποχρεωμένος να προσέλθει, εντός της προθεσμίας που θα οριστεί για την υπογραφή της σχετικής Συμφωνίας.
2. **Υπογραφή Σύμβασης**

Για την υπογραφή της Σύμβασης, θα πρέπει να προσκομιστούν πρότυπο ή πιστό αντίγραφο ποινικού μητρώου και πιστοποιητικού, σύμφωνα με το άρθρο 22(6) του περί της Πρόληψης και Καταπολέμησης της Σεξουαλικής Κακοποίησης και Σεξουαλικής Εκμετάλλευσης Παιδιών και της Παιδικής Πορνογραφίας Νόμου, τα οποία έχουν εκδοθεί εντός τριών μηνών από την ημερομηνία υπογραφής της σύμβασης.

**ΠΑΡΑΡΤΗΜΑ 1**

**ΔΗΛΩΣΗ ΕΝΔΙΑΦΕΡΟΝΤΟΣ**

**ΦΡΟΝΤΙΣΤΕΣ   
ΚΑΙ ΕΠΑΓΓΕΛΜΑΤΙΕΣ ΜΕ ΚΑΘΗΚΟΝΤΑ ΚΗΔΕΜΟΝΑ/ΣΥΝΤΟΝΙΣΤΗ**

Προς **Υπηρεσίες Κοινωνικής Ευημερίας**

Θέμα: **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΑΓΟΡΑ ΥΠΗΡΕΣΙΩΝ ΑΠΟ ΤΙΣ ΥΠΗΡΕΣΙΕΣ ΚΟΙΝΩΝΙΚΗΣ ΕΥΗΜΕΡΙΑΣ ΑΠΟ ΑΤΟΜΑ ΠΟΥ ΘΑ ΔΡΟΥΝ ΩΣ ΦΡΟΝΤΙΣΤΕΣ και ΑΤΟΜΑ ΕΠΑΓΓΕΛΜΑΤΙΕΣ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ ΑΣΥΝΟΔΕΥΤΩΝ ΑΝΗΛΙΚΩΝ ΣΤΗΝ ΕΠΑΡΧΙΑ ΠΑΦΟΥ Η ΠΡΟΣΚΛΗΣΗ ΕΙΝΑΙ ΑΝΟΙΚΤΗ ΚΑΙ ΕΧΕΙ ΙΣΧΥ ΓΙΑ ΠΕΡΙΟΔΟ ΤΡΙΩΝ (3) ΜΗΝΩΝ**

**Αρ.: ΥΚΕ 5/2022**

**«Το έγγραφο αυτό περιέχει δεδομένα προσωπικού χαρακτήρα που ενδείκνυται να τύχουν χειρισμού με βάση την αρχή της Ανάγκης Γνώσης και σύμφωνα με τις διατάξεις της νομοθεσίας για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (Κανονισμός (ΕΕ) 2016/679 και Νόμος 125(Ι)/2018, ως εκάστοτε τροποποιούνται ή/και αντικαθίστανται)».**

1. Αφού μελετήσαμε την πρόσκληση εκδήλωσης ενδιαφέροντος και αφού έχουμε αποκτήσει πλήρη αντίληψη του Αντικειμένου της Σύμβασης, εμείς οι υποφαινόμενοι, αναλαμβάνουμε να αρχίσουμε, εκτελέσουμε και συμπληρώσουμε το Αντικείμενο της Σύμβασης, σύμφωνα με την εν λόγω Πρόσκληση όπως αναλύεται πιο κάτω:

|  |  |  |  |
| --- | --- | --- | --- |
| **Α/Α** | **Κατηγορία** | **Μέγιστη Καθορισμένη Τιμή**  **(Μη περιλαμβανόμενου ΦΠΑ)** | **ΕΝΔΙΑΦΕΡΟΜΑΙ**  **ΝΑΙ/ΟΧΙ** |
| **1.** | **ΦΡΟΝΤΙΣΤΕΣ** | |  |
|  | Για τους κάτοχους Πανεπιστημιακού Διπλώματος | €1.165 μηνιαίως καταβαλλόμενη ανάλογα με τις ώρες εργασίας |  |
| Επιπρόσθετη αμοιβή   * Νυχτερινό ωράριο: €31 κάθε υπηρεσία * Κυριακή €58 κάθε υπηρεσία * Δημόσια Αργία: €116 κάθε υπηρεσία |
| Για τους κάτοχους με απολυτήριο αναγνωρισμένης σχολής μέσης εκπαίδευσης | €1.046 μηνιαίως καταβαλλόμενη ανάλογα με τις ώρες εργασίας |
| Επιπρόσθετη αμοιβή  Νυχτερινό ωράριο: €25 κάθε υπηρεσία   * Κυριακή €45 κάθε υπηρεσία * Δημόσια Αργία: €90 κάθε υπηρεσία |  |
| 2. | **ΕΠΑΓΓΕΛΜΑΤΙΕΣ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ ΑΣΥΝΟΔΕΥΤΩΝ ΑΝΗΛΙΚΩΝ** | €1.696 μηνιαίως καταβαλλόμενη ανάλογα με τις ώρες εργασίας |  |

1. Επιπρόσθετα υπεύθυνα δηλώνω τα πιο κάτω στοιχεία και κατανοώ ότι οι Υπηρεσίες Κοινωνικής Ευημερίας διατηρούν το δικαίωμα σε οποιοδήποτε στάδιο της διαδικασίας να ελέγξουν την ορθότητα τους και εάν χρειαστεί να υποβάλλω οποιαδήποτε επιπρόσθετα στοιχεία τεκμηρίωσης:

**Α. 1 ΕΚΠΑΙΔΕΥΣΗ**

|  |  |  |  |
| --- | --- | --- | --- |
| ***Όνομα Σχολής / Πανεπιστημίου*** | ***Περίοδος Φοίτησης*** | | ***Πτυχίο / Δίπλωμα που αποκτήθηκε***  **(ΝΑ ΠΡΟΣΚΟΜΙΣΘΕΙ)** |
| ***Από*** | ***Μέχρι*** |
|  |  |  |  |
|  |  |  |  |
|  |  |  |  |

**Α.2 *Γλώσσες:***

|  |  |  |  |
| --- | --- | --- | --- |
| ***Γλώσσα*** | *Ανάγνωση* | *Γραφή* | *Ομιλία* |
|  |  |  |  |
|  |  |  |  |
|  |  |  |  |

**ΣΗΜΕΙΩΣΗ:** Για τους Επαγγελματίες: Να προσκομιστεί πιστοποιητικό τεκμηρίωσης της πολύ καλής γνώσης της Ελληνικής και Αγγλικής γλώσσας ή της Γαλλικής ή της Γερμανικής έτσι όπως διαπιστώνεται από τα αποδεκτά τεκμήρια που απαιτεί η Επιτροπή Δημόσιας Υπηρεσίας.

Α.3 ***Επαγγελματική εμπειρία:***

|  |  |  |  |  |
| --- | --- | --- | --- | --- |
| ***Επιχείρηση / Οργανισμός*** | ***Περίοδος*** | | ***Θέση*** | ***Περιγραφή Καθηκόντων \**** |
| ***Από*** | ***Μέχρι*** |
|  |  |  |  |  |
|  |  |  |  |  |
|  |  |  |  |  |

3. Αν η προσφορά μας γίνει αποδεκτή, αναλαμβάνουμε να αρχίσουμε την εκτέλεση των Υπηρεσιών από την ημερομηνία υπογραφής της Συμφωνίας.

4. Μέχρι να ετοιμαστεί και υπογραφεί επίσημη Συμφωνία, η προσφορά μας αυτή μαζί με τη γραπτή αποδοχή σας θα αποτελούν δεσμευτικό Συμβόλαιο μεταξύ μας

|  |  |
| --- | --- |
| *Υπογραφή* | *..........................................................................* |
| *Ονοματεπώνυμο* | *...........................................................................* |
| *Αρ. Δελτίου Ταυτότητας/Διαβατηρίου υπογράφοντος*  *(ΝΑ ΠΡΟΣΚΟΜΙΣΘΕΙ ΑΝΤΙΓΡΑΦΟ):* | *..........................................................................* |
| *Διεύθυνση Διαμονής ............................................................* | *Ταχ. Κώδικας ...........................................................* |
| *Ηλεκτρονική Διεύθυνση (email):* | *…………………………………………………………………………….* |
| *Τηλέφωνο επικοινωνίας* | *.......................................................................* |
| *Ημερομηνία* | *...........................................................................* |

**ΠΑΡΑΡΤΗΜΑ 2**

**ΣΥΜΦΩΝΙΑ ΦΡΟΝΤΙΣΤΩΝ**

Στον/στην ***< πόλη στην οποία υπογράφεται η Συμφωνία>***, σήμερα την ***<ημερομηνία υπογραφής>***, ημέρα ***< ημέρα>***, στην ***< Οδός διεύθυνση Αναθέτουσας Αρχής>***,

αφενός μεν,

Οι ***Υπηρεσίες Κοινωνικής Ευημερίας*** οι οποίες εκπροσωπούνται νόμιμα από τον ***την Διευθύντρια των Υπηρεσιών Κοινωνικής Ευημερίας,*** η οποία θα καλείται στο εξής «Αναθέτουσα Αρχή»,

αφ’ ετέρου,

Ο/Η ***<επωνυμία Αναδόχου>***, με αριθμό ταυτότητας ………. που εδρεύει στον/ην ***<πόλη>***, οδός ***<οδός>*** που θα καλείται στο εξής «Ανάδοχος»,

συμφωνούν τα εξής :

**ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ**

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Η πρόσκληση εκδήλωσης ενδιαφέροντος για αγορά υπηρεσιών από τις Υπηρεσίες Κοινωνικής Ευημερίας

γ. Η δήλωση ενδιαφέροντος του Αναδόχου ημερομηνίας ***<ημερομηνία υποβολής προσφοράς>*** και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

Σε περίπτωση διαφοράς ανάμεσα στα πιο πάνω μέρη, οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

**ΑΡΘΡΟ 2: ΑΝΤΙΚΕΙΜΕΝΟ**

1. Το αντικείμενο της παρούσας Σύμβασης είναι ***Ενδιαφέροντος για αγορά υπηρεσιών από τις Υπηρεσίες Κοινωνικής Ευημερίας από άτομα που θα δρουν ως Φροντιστές και άτομα επαγγελματίες με ανάθεση καθηκόντων Κηδεμόνα/Συντονιστή Ασυνόδευτων Ανηλίκων*** ***σε Πλαίσια/Δομές Φιλοξενίας Ασυνόδευτων Ανηλίκων.***
2. Το αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται στο σημείο Α) Φροντιστές, Καθήκοντα, της πρόσκλησης.

**ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

1. Η ημερομηνία έναρξης της εκτέλεσης του Αντικειμένου της Σύμβασης είναι η ημερομηνία υπογραφής της παρούσας και η διάρκεια εκτέλεσης είναι **τρεις μήνες με δυνατότητα παράτασης για μέχρι ένα μήνα.**

**ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ**

1. Η Αναθέτουσα Αρχή θα ορίσει Υπεύθυνο Συντονιστή για τη διαχείριση της Σύμβασης, το όνομα του οποίου θα κοινοποιηθεί στον Ανάδοχο.
2. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη Σύμβαση, θα γίνεται γραπτώς εκτός εάν καθορίζεται διαφορετικά.
3. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

**ΑΡΘΡΟ 5: ΕΚΧΩΡΗΣΗ**

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους, και δεν επιτρέπεται χωρίς προηγούμενη γραπτή συγκατάθεση της Αναθέτουσας Αρχής.
2. Η έγκριση μιας εκχώρησης/μεταβίβασης από την Αναθέτουσα Αρχή δεν απαλλάσσει τον Ανάδοχο από τις υποχρεώσεις του για το μέρος της Σύμβασης που έχει ήδη εκτελέσει ή το μέρος που δεν έχει εκχωρηθεί.

**ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ**

1. Η Αναθέτουσα Αρχή θα συνεργάζεται με τον Ανάδοχο θα παρέχει οποιεσδήποτε αναγκαίες πληροφορίες/ έγγραφα απαιτούνται για την εκτέλεση της Σύμβασης. Τα έγγραφά αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.

**ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ**

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση, ως απόρρητα. Οποιαδήποτε αποκάλυψη στοιχείων δεν μπορεί να διενεργηθεί χωρίς προηγούμενη γραπτή συγκατάθεση της Αναθέτουσας Αρχής. Σε περίπτωση διαφωνίας σχετικά με δημοσίευση ή αποκάλυψη στοιχείων, η απόφαση της Αναθέτουσας Αρχής θα είναι τελεσίδικη.
2. Σε περιπτώσεις Συμβάσεων που αφορούν ζητήματα που σχετίζονται με την επεξεργασία δεδομένων προσωπικού χαρακτήρα, ο Ανάδοχος εγγυάται ότι θα σέβεται και θα συμμορφώνεται με όλους τους ισχύοντες νόμους και κανονισμούς περί της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα και ότι θα φέρει την ευθύνη και θα είναι σε θέση να αποδείξει τη συμμόρφωση του σ’ αυτούς. Επιπρόσθετα θα διασφαλίζει ότι, το προσωπικό του και οι τυχόν υπεργολάβοι ή συνεργάτες και τα πρόσωπα που τελούν υπό τον έλεγχο του, θα σέβονται και θα συμμορφώνονται επίσης με αυτούς τους νόμους και κανονισμούς. (Σχετικός είναι ο κανονισμός της ΕΕ 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016).

**ΑΡΘΡΟ 8: ΚΥΡΙΟΤΗΤΑ**

1. Τα παραδοτέα/εκθέσεις της Σύμβασης, καθώς και οποιοδήποτε έγγραφο ή υλικό που αποκτάται ή ετοιμάζεται από τον Ανάδοχο κατά την εκτέλεση της Σύμβασης, θα περιέλθουν στην απόλυτη ιδιοκτησία της Αναθέτουσας Αρχής με την ολοκλήρωση της Σύμβασης. Ο Ανάδοχος δύναται να κρατά αντίγραφο των πιο πάνω, αλλά δεν επιτρέπεται η χρήση τους, για σκοπούς άλλους πέραν της Σύμβασης.

**ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ**

1. Η αμοιβή του Αναδόχου θα καθορίζεται βάσει των δεδουλευμένων ωρών με μέγιστο την πιο κάτω αμοιβή:

|  |  |
| --- | --- |
| Για τους κάτοχους Πανεπιστημιακού Διπλώματος | €1.165 μηνιαίως καταβαλλόμενη ανάλογα με τις ώρες εργασίας |
| Επιπρόσθετη αμοιβή   * Νυχτερινό ωράριο: €31 κάθε υπηρεσία * Κυριακή €58 κάθε υπηρεσία * Δημόσια Αργία: €116 κάθε υπηρεσία |
| Για τους κάτοχους με απολυτήριο αναγνωρισμένης σχολής μέσης εκπαίδευσης | €1.046 μηνιαίως καταβαλλόμενη ανάλογα με τις ώρες εργασίας |
| Επιπρόσθετη αμοιβή  Νυχτερινό ωράριο: €25 κάθε υπηρεσία   * Κυριακή €45 κάθε υπηρεσία * Δημόσια Αργία: €90 κάθε υπηρεσία |

1. Στο πιο πάνω ποσό δεν συμπεριλαμβάνεται ο αναλογούν Φ.Π.Α.
2. Στην συνολική αξία της Σύμβασης περιλαμβάνονται και τα παντός είδους έξοδα και δαπάνες του Αναδόχου σε σχέση με την εκτέλεση της Σύμβασης που του ανατίθεται, καθώς και οι κάθε είδους κρατήσεις και κάθε άλλη επιβάρυνση, που προβλέπονται από την Κυπριακή Νομοθεσία. Η συνολική αξία της σύμβασης αφορά το σύνολο των υπηρεσιών του άρθρου 2 της παρούσας.

**ΑΡΘΡΟ 10: ΤΡΟΠΟΣ ΠΛΗΡΩΜΗΣ**

1. Με την έναρξη της Σύμβασης, ο Ανάδοχος θα γνωστοποιήσει γραπτώς τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας, συμπληρώνοντας σχετικό έντυπο που θα του δοθεί από την Αναθέτουσα Αρχή. Σε περίπτωση που υπάρχει ήδη δηλωμένος τραπεζικός λογαριασμός για σκοπούς καταβολής πληρωμών από το Δημόσιο, δεν θα πρέπει να δηλωθεί άλλος τραπεζικός λογαριασμός, εκτός εάν ο Ανάδοχος επιθυμεί να καταβάλλονται από τούδε και στο εξής όλες οι πληρωμές του Δημοσίου σε άλλο τραπεζικό λογαριασμό. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.
2. Οι πληρωμές θα γίνονται σε ευρώ κάθε τέλος του μήνα σύμφωνα με τις δεδουλευμένες ώρες / ημέρες και με την προσκόμιση τιμολογίου.
3. Σύμφωνα με τις διατάξεις του περί της Λογιστικής και Δημοσιονομικής Διαχείρισης και περί του Χρηματοοικονομικού Ελέγχου της Δημοκρατίας Νόμος του 2014, ο οποίος έχει δημοσιευτεί στην Επίσημη Εφημερίδα της Δημοκρατίας στις 28.3.2014 (Ν.38(Ι)/2014), ο Γενικός Λογιστής της Δημοκρατίας δύναται κατά τη κρίση του κατά τη διενέργεια οποιασδήποτε πληρωμής προς φυσικό ή νομικό πρόσωπο δυνάμει της παρούσας Σύμβασης, να αποκόπτει οποιαδήποτε οφειλόμενα από τον Ανάδοχο ποσά προς οποιοδήποτε Υπουργείο ή Τμήμα ή Ανεξάρτητη Υπηρεσία ή άλλο Ειδικό Ταμείο του κράτους.

**ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ**

1. Η παρακολούθηση και ο έλεγχος εκτέλεσης της παρούσας καθώς και η παραλαβή του Αντικειμένου της Σύμβασης γίνεται από τον Συντονιστή του Πλαισίου, τον Επαρχιακό Λειτουργό Ευημερίας και από τα Κεντρικά Γραφεία Κοινωνικών Υπηρεσιών.
2. Στο πλαίσιο αυτό οι αρμοδιότητες περιλαμβάνουν:

α. την έγκαιρη παροχή κατευθύνσεων στον Ανάδοχο.

β. τη συμβατική επίβλεψη, τη διατύπωση παρατηρήσεων και ενστάσεων, την παραλαβή των παραδοτέων, και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.

**ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ**

1. Σε περίπτωση μη παρουσίασης στον χώρο εκτέλεσης υπηρεσιών, χωρίς αιτιολογία που να είναι αποδεκτή από τις Υπηρεσίες Κοινωνικής Ευημερίας, δύναται να επιβληθεί στον Ανάδοχο ποσό ύψους €50.

**ΑΡΘΡΟ 14: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ**

1. Ο ανάδοχος δικαιούται, με γραπτή προειδοποίηση δύο εβδομάδων στην Αναθέτουσα Αρχή, να τερματίσει τη Σύμβαση.
2. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
3. Αν οι συνθήκες που αναφέρονται στη παράγραφο 1 συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη σύμβαση, δίδοντας γραπτή προειδοποίηση 30 ημέρων.
4. Με τη λήψη γραπτής προειδοποίησης, ο Ανάδοχος θα πάρει άμεσα μέτρα για τερματισμό της Σύμβασης, για σκοπούς μείωσης των συνεπαγόμενων δαπανών στο ελάχιστο.
5. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Σύμβασης και για υπηρεσίες που συντρέχουν για τον ομαλό τερματισμό της Σύμβασης.
6. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον Ανάδοχο ποσά ή να διευθετηθούν μέσω της εγγύησης πιστής εκτέλεσης.
7. Σε περίπτωση που η διαπιστωθείσα ζημιά που υπέστη το Δημόσιο υπερβαίνει το ποσό της εγγύησης πιστής εκτέλεσης ο Ανάδοχος καλείται να καλύψει μέσα σε τακτή προθεσμία τη ζημιά που υπέστη το Δημόσιο.
8. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

**ΑΡΘΡΟ 15: ΕΦΑΡΜΟΣΤΕΟ ΔΙΚΑΙΟ**

1. Η παρούσα Σύμβαση διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

**ΑΡΘΡΟ 16: ΤΡΟΠΟΠΟΙΗΣΕΙΣ**

1. Τροποποίηση ή αλλαγή της παρούσας σύμβασης μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα, όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο, και υπογραφείσα την ***< ημέρα>***, ***<XX/XX/20XX>***.

*«χαρτόσημα»*

***Εκ μέρους και για λογαριασμό της Αναθέτουσας Αρχής:***

|  |  |
| --- | --- |
| *Υπογραφή: ............................................*  *Τίτλος: ...................................................*  *Όνομα: ..................................................* | *Μάρτυρες:*  *1. Υπογραφή: .............................................*  *Όνομα: ..................................................*  *2. Υπογραφή: .............................................*  *Όνομα: .................................................* |

***Εκ μέρους και για λογαριασμό του Αναδόχου:***

|  |  |
| --- | --- |
| *Υπογραφή: .............................................*  *Τίτλος: ..................................................*  *Όνομα: ..................................................* | *Μάρτυρες:*  *1. Υπογραφή: .............................................*  *Όνομα: ..................................................*  *2. Υπογραφή: .............................................*  *Όνομα: .................................................* |

**ΠΑΡΑΡΤΗΜΑ 3**

**ΣΥΜΦΩΝΙΑ ΕΠΑΓΓΕΛΜΑΤΙΩΝ ΜΕ ΑΝΑΘΕΣΗ ΚΑΘΗΚΟΝΤΩΝ ΚΗΔΕΜΟΝΑ/ΣΥΝΤΟΝΙΣΤΗ**

Στον/στην ***< πόλη στην οποία υπογράφεται η Συμφωνία>***, σήμερα την ***<ημερομηνία υπογραφής>***, ημέρα ***< ημέρα>***, στην ***< Οδός διεύθυνση Αναθέτουσας Αρχής>***,

αφενός μεν,

Οι ***Υπηρεσίες Κοινωνικής Ευημερίας*** οι οποίες εκπροσωπούνται νόμιμα από τον ***την Διευθύντρια των Υπηρεσιών Κοινωνικής Ευημερίας,*** η οποία θα καλείται στο εξής «Αναθέτουσα Αρχή»,

αφ’ ετέρου,

Ο/Η ***<επωνυμία Αναδόχου>***, με αριθμό ταυτότητας ………. που εδρεύει στον/ην ***<πόλη>***, οδός ***<οδός>*** που θα καλείται στο εξής «Ανάδοχος»,

συμφωνούν τα εξής :

**ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ**

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Η πρόσκληση εκδήλωσης ενδιαφέροντος για αγορά υπηρεσιών από τις Υπηρεσίες Κοινωνικής Ευημερίας

γ. Η δήλωση ενδιαφέροντος του Αναδόχου ημερομηνίας ***<ημερομηνία υποβολής προσφοράς>*** και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

Σε περίπτωση διαφοράς ανάμεσα στα πιο πάνω μέρη, οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

**ΑΡΘΡΟ 2: ΑΝΤΙΚΕΙΜΕΝΟ**

1. Το αντικείμενο της παρούσας Σύμβασης είναι ***Ενδιαφέροντος για αγορά υπηρεσιών από τις Υπηρεσίες Κοινωνικής Ευημερίας από άτομα που θα δρουν ως Φροντιστές και άτομα επαγγελματίες με ανάθεση καθηκόντων Κηδεμόνα/Συντονιστή Ασυνόδευτων Ανηλίκων*** ***σε Πλαίσια/Δομές Φιλοξενίας Ασυνόδευτων Ανηλίκων.***
2. Το αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται στο σημείο Β) Επαγγελματίες με ανάθεση καθηκόντων Κηδεμόνα/Συντονιστή Ασυνόδευτων Ανηλίκων, Καθήκοντα, της πρόσκλησης.

**ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

1. Η ημερομηνία έναρξης της εκτέλεσης του Αντικειμένου της Σύμβασης είναι η ημερομηνία υπογραφής της παρούσας και η διάρκεια εκτέλεσης είναι **τρεις μήνες με δυνατότητα παράτασης για μέχρι ένα μήνα.**

**ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ**

1. Η Αναθέτουσα Αρχή θα ορίσει Υπεύθυνο Συντονιστή για τη διαχείριση της Σύμβασης, το όνομα του οποίου θα κοινοποιηθεί στον Ανάδοχο.
2. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη Σύμβαση, θα γίνεται γραπτώς εκτός εάν καθορίζεται διαφορετικά.
3. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

**ΑΡΘΡΟ 5: ΕΚΧΩΡΗΣΗ**

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους, και δεν επιτρέπεται χωρίς προηγούμενη γραπτή συγκατάθεση της Αναθέτουσας Αρχής.
2. Η έγκριση μιας εκχώρησης/μεταβίβασης από την Αναθέτουσα Αρχή δεν απαλλάσσει τον Ανάδοχο από τις υποχρεώσεις του για το μέρος της Σύμβασης που έχει ήδη εκτελέσει ή το μέρος που δεν έχει εκχωρηθεί.

**ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ**

1. Η Αναθέτουσα Αρχή θα συνεργάζεται με τον Ανάδοχο θα παρέχει οποιεσδήποτε αναγκαίες πληροφορίες/ έγγραφα απαιτούνται για την εκτέλεση της Σύμβασης. Τα έγγραφά αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.

**ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ**

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση, ως απόρρητα. Οποιαδήποτε αποκάλυψη στοιχείων δεν μπορεί να διενεργηθεί χωρίς προηγούμενη γραπτή συγκατάθεση της Αναθέτουσας Αρχής. Σε περίπτωση διαφωνίας σχετικά με δημοσίευση ή αποκάλυψη στοιχείων, η απόφαση της Αναθέτουσας Αρχής θα είναι τελεσίδικη.
2. Σε περιπτώσεις Συμβάσεων που αφορούν ζητήματα που σχετίζονται με την επεξεργασία δεδομένων προσωπικού χαρακτήρα, ο Ανάδοχος εγγυάται ότι θα σέβεται και θα συμμορφώνεται με όλους τους ισχύοντες νόμους και κανονισμούς περί της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα και ότι θα φέρει την ευθύνη και θα είναι σε θέση να αποδείξει τη συμμόρφωση του σ’ αυτούς. Επιπρόσθετα θα διασφαλίζει ότι, το προσωπικό του και οι τυχόν υπεργολάβοι ή συνεργάτες και τα πρόσωπα που τελούν υπό τον έλεγχο του, θα σέβονται και θα συμμορφώνονται επίσης με αυτούς τους νόμους και κανονισμούς. (Σχετικός είναι ο κανονισμός της ΕΕ 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016).

**ΑΡΘΡΟ 8: ΚΥΡΙΟΤΗΤΑ**

1. Τα παραδοτέα/εκθέσεις της Σύμβασης, καθώς και οποιοδήποτε έγγραφο ή υλικό που αποκτάται ή ετοιμάζεται από τον Ανάδοχο κατά την εκτέλεση της Σύμβασης, θα περιέλθουν στην απόλυτη ιδιοκτησία της Αναθέτουσας Αρχής με την ολοκλήρωση της Σύμβασης. Ο Ανάδοχος δύναται να κρατά αντίγραφο των πιο πάνω, αλλά δεν επιτρέπεται η χρήση τους, για σκοπούς άλλους πέραν της Σύμβασης.

**ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ**

1. Η αμοιβή του Αναδόχου θα καθορίζεται βάσει των δεδουλευμένων ωρών με μέγιστο τα €1.696 μηνιαίως.
2. Στο πιο πάνω ποσό δεν συμπεριλαμβάνεται ο αναλογούν Φ.Π.Α.
3. Στην συνολική αξία της Σύμβασης περιλαμβάνονται και τα παντός είδους έξοδα και δαπάνες του Αναδόχου σε σχέση με την εκτέλεση της Σύμβασης που του ανατίθεται, καθώς και οι κάθε είδους κρατήσεις και κάθε άλλη επιβάρυνση, που προβλέπονται από την Κυπριακή Νομοθεσία. Η συνολική αξία της σύμβασης αφορά το σύνολο των υπηρεσιών του άρθρου 2 της παρούσας.

**ΑΡΘΡΟ 10: ΤΡΟΠΟΣ ΠΛΗΡΩΜΗΣ**

1. Με την έναρξη της Σύμβασης, ο Ανάδοχος θα γνωστοποιήσει γραπτώς τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας, συμπληρώνοντας σχετικό έντυπο που θα του δοθεί από την Αναθέτουσα Αρχή. Σε περίπτωση που υπάρχει ήδη δηλωμένος τραπεζικός λογαριασμός για σκοπούς καταβολής πληρωμών από το Δημόσιο, δεν θα πρέπει να δηλωθεί άλλος τραπεζικός λογαριασμός, εκτός εάν ο Ανάδοχος επιθυμεί να καταβάλλονται από τούδε και στο εξής όλες οι πληρωμές του Δημοσίου σε άλλο τραπεζικό λογαριασμό. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.
2. Οι πληρωμές θα γίνονται σε ευρώ κάθε τέλος του μήνα σύμφωνα με τις δεδουλευμένες ώρες / ημέρες και με την προσκόμιση τιμολογίου.
3. Σύμφωνα με τις διατάξεις του περί της Λογιστικής και Δημοσιονομικής Διαχείρισης και περί του Χρηματοοικονομικού Ελέγχου της Δημοκρατίας Νόμος του 2014, ο οποίος έχει δημοσιευτεί στην Επίσημη Εφημερίδα της Δημοκρατίας στις 28.3.2014 (Ν.38(Ι)/2014), ο Γενικός Λογιστής της Δημοκρατίας δύναται κατά τη κρίση του κατά τη διενέργεια οποιασδήποτε πληρωμής προς φυσικό ή νομικό πρόσωπο δυνάμει της παρούσας Σύμβασης, να αποκόπτει οποιαδήποτε οφειλόμενα από τον Ανάδοχο ποσά προς οποιοδήποτε Υπουργείο ή Τμήμα ή Ανεξάρτητη Υπηρεσία ή άλλο Ειδικό Ταμείο του κράτους.

**ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ**

1. Η παρακολούθηση και ο έλεγχος εκτέλεσης της παρούσας καθώς και η παραλαβή του Αντικειμένου της Σύμβασης γίνεται από τον Συντονιστή του Πλαισίου, τον Επαρχιακό Λειτουργό Ευημερίας και από τα Κεντρικά Γραφεία Κοινωνικών Υπηρεσιών.
2. Στο πλαίσιο αυτό οι αρμοδιότητες περιλαμβάνουν:

α. την έγκαιρη παροχή κατευθύνσεων στον Ανάδοχο.

β. τη συμβατική επίβλεψη, τη διατύπωση παρατηρήσεων και ενστάσεων, την παραλαβή των παραδοτέων, και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.

**ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ**

1. Σε περίπτωση μη παρουσίασης στον χώρο εκτέλεσης υπηρεσιών, χωρίς αιτιολογία που να είναι αποδεκτή από τις Υπηρεσίες Κοινωνικής Ευημερίας, δύναται να επιβληθεί στον Ανάδοχο ποσό ύψους €60.

**ΑΡΘΡΟ 14: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ**

1. Ο ανάδοχος δικαιούται, με γραπτή προειδοποίηση δύο εβδομάδων στην Αναθέτουσα Αρχή, να τερματίσει τη Σύμβαση.
2. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
3. Αν οι συνθήκες που αναφέρονται στη παράγραφο 1 συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη σύμβαση, δίδοντας γραπτή προειδοποίηση 30 ημέρων.
4. Με τη λήψη γραπτής προειδοποίησης, ο Ανάδοχος θα πάρει άμεσα μέτρα για τερματισμό της Σύμβασης, για σκοπούς μείωσης των συνεπαγόμενων δαπανών στο ελάχιστο.
5. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Σύμβασης και για υπηρεσίες που συντρέχουν για τον ομαλό τερματισμό της Σύμβασης.
6. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον Ανάδοχο ποσά ή να διευθετηθούν μέσω της εγγύησης πιστής εκτέλεσης.
7. Σε περίπτωση που η διαπιστωθείσα ζημιά που υπέστη το Δημόσιο υπερβαίνει το ποσό της εγγύησης πιστής εκτέλεσης ο Ανάδοχος καλείται να καλύψει μέσα σε τακτή προθεσμία τη ζημιά που υπέστη το Δημόσιο.
8. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

**ΑΡΘΡΟ 15: ΕΦΑΡΜΟΣΤΕΟ ΔΙΚΑΙΟ**

1. Η παρούσα Σύμβαση διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

**ΑΡΘΡΟ 16: ΤΡΟΠΟΠΟΙΗΣΕΙΣ**

1. Τροποποίηση ή αλλαγή της παρούσας σύμβασης μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα, όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο, και υπογραφείσα την ***< ημέρα>***, ***<XX/XX/20XX>***.

*«χαρτόσημα»*

***Εκ μέρους και για λογαριασμό της Αναθέτουσας Αρχής:***

|  |  |
| --- | --- |
| *Υπογραφή: ............................................*  *Τίτλος: ...................................................*  *Όνομα: ..................................................* | *Μάρτυρες:*  *1. Υπογραφή: .............................................*  *Όνομα: ..................................................*  *2. Υπογραφή: .............................................*  *Όνομα: .................................................* |

***Εκ μέρους και για λογαριασμό του Αναδόχου:***

|  |  |
| --- | --- |
| *Υπογραφή: .............................................*  *Τίτλος: ..................................................*  *Όνομα: ..................................................* | *Μάρτυρες:*  *1. Υπογραφή: .............................................*  *Όνομα: ..................................................*  *2. Υπογραφή: .............................................*  *Όνομα: .................................................* |